Lav et referat af nedenstående tekst:

Tekst:
En landsdækkende kampagne, der skal sætte fokus på livet i havet, kom i dag til Nibe. Nibe er eneste nordjyske stop for kutteren Anton, der er en del af kampagnen Kystens Parlament. Formålet med Kystens Parlament er at skabe debat om FN's verdensmål nummer 14 - Livet i havet. I Limfjorden ved Nibe oplever fritidsfiskerne, hvordan livet under havoverfladen udvikler sig i den forkerte retning. - Det er jo lidt trist i øjeblikket i og med, at fiskene bliver færre og færre, for hvert år der går på grund af den dårlige vandkvalitet, vi har her i fjorden. Det håber vi, at vi kan få gjort bedre med arrangementer som det her, så vi kan råbe politikerne op, så der kan ske en ændring, siger den lokale fritidsfisker Frederik Svendsen til TV2 Nord. Organisationen bag kampagnen, Kystens Parlament, håber at kunne få folk til at interesserer sig for livet under havoverfladen, som eksempelvis i Limfjorden omkring Nibe. Området er ramt af mangel på fisk, truet af iltsvind og efterladte fiskeredskaber. Det skal ifølge arrangørerne ændres, hvis vi fortsat skal have liv i havnene ved de danske kyster. - Det er jo Limfjorden det her, og vi er jo hamrende kede af, at der ikke er fisk tilbage i Limfjorden. Der er selvfølgelig nogle sild og noget makrel, men der er ikke bundlevende fisk tilbage i Limfjorden. Vi vil gerne have at politikerne er opmærksomme på, at det skal der være af hensyn til miljøet, af hensyn til det store havmiljø, men det skal også være der af hensyn til nogle mennesker, som er brugere af havet, og det er jo netop amatør- og fritidsfiskeriet, fotæller formand for Landsforeningen Levende Hav, Kurt Svennevig Christensen, fra styrhuset af kutteren Anton. Ud over de mange aktiviteter, så er der i morgen lørdag også politisk debat på havnen i Nibe om havmiljøet i Limfjorden. Kystens Parlament besøger i alt ni danske havne, inden de sejler kutteren Anton til København, hvor de holder en afsluttende debat med folketingspolitikerne om tilstanden for det kystnære havmiljø.

Referat:
Limfjordens problemer skal på dagsordenen på Christiansborg.